Diari Oficial de la Generalitat Valenciana


Sumari del DOGV 752, del 29-01-1988 (1988/810477)

DECRET 8/1988, de 25 de gener, del Consell de la Generalitat Valenciana, pel qual es crea la Comissió de Seguiment del Programa Econòmic València 1988-1991.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/01/25/8/dof/vci/html**

### Dades del document

Número de DOGV
:   752

Data del DOGV
:   29-01-1988

Secció del DOGV
:   DISPOSICIONS GENERALS

Número del document
:   1988/810477


Data del document
:   25-01-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 8/1988, de 25 de gener, del Consell de la Generalitat Valenciana, pel qual es crea la Comissió de Seguiment del Programa Econòmic Valencià 1988-1991.  
El Programa Econòmic Valencià (PEV) 1988-1991 defineix la concertació amb els agents econòmics i socials com un dels factors bàsics que han d'orientar l'acció del Govern Valencià.  
La concreció d'aquesta voluntat, coincident amb la de les organitzacions majoritàries d'empresaris i treballadors, donà lloc als acords obtinguts entre la Confederació Interprovincial d'Empresaris de la Regió Valenciana (CIERVAL), la Unió General de Treballadors (UGT) i el Consell de la Generalitat Valenciana, pel que fa als programes del PEV.  
Aquesta política de concertació, tal i com l'entén el Govern Valencià, ha d'estendre's més enllà de l'acord obtingut i afavorir el diàleg constant. Amb aquest objectiu es crea la Comissió de Seguiment del PEV, com a mecanisme al servei de les parts que arribaren a l'acord esmentat per a desenvolupar els continguts del PEV.  
Per tot aixà, a proposta del Conseller d'Economia i Hisenda, amb la deliberació prèvia del Consell de la Generalitat en la sessió del dia 25 de gener de 1988,  
DECRETE:  
Article primer  
La participació prevista en el Programa Econòmic Valencià 1988-1991 per als agents econòmics i socials signants es durà a terme a través de la Comissió de Seguiment del PEV.  
Article segon  
La Comissió de Seguiment del PEV estarà composta per tres membres en representació del Consell de la Generalitat, tres en representació de la Unió General de Treballadors (UGT) i tres en representació de la Confederació Interprovincial d'Empresaris de la Regió Valenciana (CIERVAL).  
Article tercer  
U. El Consell de la Generalitat estarà representat pel Conseller d'Economia i Hisenda, com a President de la Comissió, el Director General d'Economia i Política Financera i el Director General de Pressuposts.  
Dos. Els representants de la UGT i de la CIERVAL, els designaran les organitzacions corresponents d'acord amb les vies que estatutàriament tinguen previstes.  
Article quart  
La Comissió de Seguiment del PEV es reunirà, amb convocatòria prèvia del seu President, almenys una vegada dins de cada trimestre natural i quan ho sol·licitarà raonablement alguna de les parts que la componen.  
La convocatòria amb l?ordre del dia de cada reunió haurà de ser notificada als membres amb una antelació mínima de quaranta-vuit hores, tret de casos d?urgència.  
Article cinqué  
U A proposta de qualsevol Conselleria o per acord de la Comissió de Seguiment del PEV, es podran crear Comissions Delegades per al tractament de temes específics.  
Dos. La composició de cada Comissió Delegada es determinarà en funció de l?objecte que es persegueix amb la seua creació, assegurant en tot cas que es troben representats tots els Departaments del Consell afectats, i també un dels membres de cada una de les parts en la Comissió de Seguiment.  
Tres. Els representants del Consell en les Comissions Delegades seran nomenats pel President de la Comissió de Seguiment, amb la proposta prèvia del Conseller respectiu. Els susdits representants hauran de tenir rang, almenys, de Director General.  
Quatre. Els acords de les Comissions Delegades seran elevats a la Comissió de Seguiment.  
Article sisé  
Hi farà de Secretari, amb veu i sense vot, tant de la Comissió de Seguiment del PEV com de les Comissions Delegades, el Cap del Servei de Programació Econòmica i Inversions Públiques de la Direcció General d'Economia i Política Financera de, la Conselleria d'Economia i Hisenda.  
Article seté  
El Conseller d'Economia i Hisenda donarà compte al Consell de la tasca desenvolupada per la Comissió de Seguiment i les Comissions Delegades.  
DISPOSICIONS FINALS  
Primera  
Queda autoritzat el Conseller d'Economia i Hisenda per dictar les disposicions que escaiguen per al desplegament d'aquest Decret.  
Segona  
Aquest Decret vigirà el mateix dia de la publicació en el Diari Oficial de la Generalitat Valenciana.  
València, 25 de gener de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI